I efterårsferien begynder udbygningen af Vestre Ringgade. To spor bliver til tre.

Annonce

Tre ligeud spor i stedet for de nuværende to. Det får Vestre Ringgade, når første etape af udbygningsarbejdet står færdig til april.

Kortet viser de forbedringer, trafikanter vil opelve på Vestre Ringgade. Foto: Pressefoto Teknik og Miljø, Aarhus Kommune

Arbejdet med at forbedre trafikafviklingen på Vestre Ringgade begynder i næste uge. Det skal gøre det mere attraktivt at benytte vejen.

»Vi vil gerne have flere trafikanter til at vælge Ringgaden, og forbedringerne på Vestre Ringgade er endnu et initiativ, der skal gøre vejen til et mere attraktivt valg. Det giver en markant forbedring af trafikafviklingen, når vi øger antallet af spor med 50 procent på en så central strækning,«siger Trine Buus Karlsen, anlægschef i Center for Byens Anvendelse.

Byrådet har afsat 77 millioner kroner til arbejdet på Ringgaden, og arbejdet er fordelt på en række projekter på og omkring Ringgaden. Alle projekter skal forbedre forholdene for trafikanter i Aarhus.

Projektet, der begynder i næste uge, fokuserer på Vestre Ringgade i nordgående retning på strækningen fra Aarhus Å til og med krydset ved Silkeborgvej. Det står efter planen færdig i april 2017.

Anden etape på Vestre Ringgade bliver gennemført i 2018 og fokuserer på sporene i sydgående retning mellem krydset ved Søren Frichs Vej og Silkeborgvej.

Og så til det lidt mere kedelige. Indtil arbejdet er færdigt, vil trafikken opleve gener - dog begrænsede gener, da der i hverdagene stadig vil være to spor i begge retninger.

En stor varmeledning skal flyttes i weekenderne i uge 44 og 45, og trafikanter skal derfor deles om halvdelen af vejen mellem Søren Frichs Vej og Silkeborgvej. Arbejdet bliver udført fra fredag klokken 20 til mandag morgen klokken 6, hvor trafikmængden er på sit laveste.

Desuden vil der i perioder blive lukket for højresving fra Vestre Ringgade til Silkeborgvej. Når det sker, vil trafikanter blive guidet til i stedet at benytte Søren Frichs Vej.

Disse ændringer kan trafikanter opleve på om omkring Vestre Ringgade: